РЕЗЮМЕ

ТП „ДЪРЖАВНО ГОРСКО СТОПАНСТВО  БЛАГОЕВГРАД“

Име и местонахождение на държавното стопанство

ТП ДГС "Благоевград" е получило името си от град Благоевград, който е най-голямото селище в района и негово седалище. Намира се в Благоевградска област и заема земите на община Благоевград. Съседните държавни горски стопанства са както следва: на северозапад ТП ДГС "Невестино", на север - ТП ДГС "Рилски манастир"; на изток - ТП ДГС "Белица" и "Разлог" (частта с НП "Рила", която не е била обект на настоящето лесоустройство), на юг - ТП ДГС "Симитли" и на запад граничи с Република Северна Македония. Общата площ на стопанството е 27153,4 ха, от които държавни горски територии 22 630,1 ха.
Географско положение
ТП ДГС "Благоевград" заема част от Югозападна Рила (водосбора на река Благоевградска Бистрица) и върху части от пограничната Влахина планина (водосборите на реките Лисийска, Логодажка, Габровска и Железница - левите й притоци), Тракийска горско-растителна област, подобласти Рила и Осогово.

Хидроложки условия
Хидрографската мрежа в района на стопанството се отличава с голяма гъстота, разчлененост и често големи наклони на надлъжните профили и променлив воден режим в ниските части. Част от водните течения имат пороен характер. Най-голямото водно течение е река Струма, която на територията на стопанството е пълноводна, разлята на широко и има променливо легло, все още некоригирано навсякъде и с много наноси. Всичките й притоци са повече или по-малко поройни реки и долове.

Климатични условия

         Съгласно възприетата климатична класификация "Климатични райони на България и техния климат" от Събев и Станев, районът на ТП ДГС "Благоевград" попада в преходно-континенталната климатична подобласт на Европейско-континенталната климатична област. Поради различията във физико-географските условия територията на стопанството попада в три климатични района: Кюстендилско-Благоевградски, Рило-Осоговски нископланински и планински, който се разделя от своя страна на две части - среднопланинска и високопланинска.

Растителност

Съществуващата растителност в района на държавното горско стопанство е представена от няколко на брой типични горски формации. Растителните видове, разпространени естествено са: бял бор, черен бор, ела, смърч, бук, зимен дъб, габър, келяв габър и други. Основните дървесни видове образуват предимно чисти насаждения и смесени смърчово-борови, борово-смърчови, елово-буково-смърчови, елово-смърчово-борови. Изключение правят дъбовете и габъра, които в ниските части (до 900-1100 м н.в.) се срещат в издънкови чисти или смесени насаждения. В резултат на извършените залесителни мероприятия на стопанството добре се развиват и по-голяма част от внесените по изкуствен път дървесни видове -бяла мура, зелена дугласка ела, бреза, липа, топола I-214, кедър, лиственица.



Разпределението на общата площ на ДГС по вид на земите е посочено в Таблица №1                         
Таблица №1: Разпределение на общата площ по вид на земите                         
	Вид на земите
	Площ ха
	%

	Залесена площ
	21 114,3
	93,4

	Незалесена дървопроизводителна площ
	568,6
	2,6

	Недървопроизводителна площ
	947,2
	4

	Всичко:
	22630,1 ха
	100%



Разпределението на залесената площ по вид на горите е посочено в Таблица №2                          

Таблица №2: Разпределение на залесената площ по вид на горите                          
	Вид на горите
	Площ ха

	Иглолистни
	10165,6

	Широколистни високостъблени
	3923,3

	Издънкови за превръщане
	6247,5

	Нискостъблени
	2293,7

	Всичко
	22630,1 ха



Общият запас на стопанството възлиза на 3664450 куб. метра (без клони), а размерът на допустимото ползване е 365370 куб. метра (без клони).
	През десетилетието е предвидено залесяване на голи площи – голини, също сечища и пожарища, както и в насаждения и култури с ниски пълноти. Общо за десетилетието в горите държавна собственост на ТП ДГС „Благоевград” е предвидено да се залесят 49,7 ха.

Разпределението по видове собственост е посочено в Таблица №3                                        
[bookmark: _GoBack]Таблица №3: Разпределение на площта по видове собственост                     
	Вид на земите
	Площ ха
	%

	Държавна собственост
	22630,1
	83,4

	Общинска собственост 
	3123,7
	11,5

	Частна собственост
	1399,6
	5,1

	Всичко:
	27153,4 ха
	100%



Средно годишното ползване по ГСП и количествата са посочени в Таблица №4                      
Таблица №4: Средно годишно ползване по ГСП                                                                                 
	Площ
	Стояща маса
	Едра
	Средна 
	Дребна
	Дърва

	691 ха
	34601 м3
	5439 м3
	9894 м3
	1345 м3
	10478 м3



Санитарното състояние на насажданията в ТП „ДГС Благоевград“ е добро.                                        В България са известни 763 вида растения, които се използват в народната медицина, от тях 300 вида се прилагат в научната медицина. Поречието на река Струма е богато на лечебни растения – на тази територия растат около 70% от общия билков генетичен фонд и 85% от видовете билки, използвани в съвременната фитотерапия. Сред най-разпространените лечебни растения са: жълт равнец, камшик, шапиче, черна елша, лечебна ружа, мечо грозде, вълча ябълка, копитник, лудо биле и други.

